行路難
作者：曹勛
朝代：宋

paragraphs: 華堂高張千炬燭，光溢樽罍艷流目。
秦姬趙女變新聲，入金石兮裂絲竹。
少年意氣凌秋陽，奴僕金張嗤宋玉。
文章富貴何足論，胡必直欲身後名。
顔回風雨困簞食，伯夷葵藿難爲情。
何如嫖姚十八從將軍，恩隆愛密收奇勳。
美人歌舞謝芳草，春花落盡容顔老。
山長水闊霜雪寒，安用區區涉遠道。